kardosdrur/scandi-wiki huggingface dataset:
Zoégas

Zoégas Kaffe AB er et kafferisteri i Helsingborg i Sverige, som etableredes i 1886 af Carlos Zoéga, der formodes at komme fra Italien. Virksomheden er markedsførende i mørkristet kaffe i Sverige, og virksomheden har været ejet af Nestlé siden 1986.

Zoégas historie 
Allerede i 1881 åbnede Carlos Zoéga efter at have boet i Brasilien en kaffehandel i Landskrona. I 1886 flyttede han virksomheden til Kullagatan 27 i Helsingborg, hvor familien både havde butik, bopæl og kafferisteri under navnet Helsingborgs Patent-Kaffe-Ångbränneri. Efter Carlos Zoégas død i 1888 overtog hans kone Maria butikken, og omkring århundredeskiftet flyttede den til Drottninggatan, hvor virksomheden stadig driver en butik.

Maria Zoéga giftede sig igen et stykke tid efter Carlos' død med grosserer Johan Svensson, og sammen fik de sønnen Rudolf. Hele familien fik efternavnet Zoéga. Rudolf Zoéga begyndte sin karriere i virksomheden i 1913 og tog over da faderen døde i 1923. Rudolf blev den som udviklede virksomheden til en industriel virksomhed. I 1952 flyttede virksomheden til nybyggede lokaler på Ängelholmsvägen med et af tidens mest moderne kafferisterier. Lokalerne rummer fortsat Zoégas virksomhed. Selskabet omdannedes til aktieselskab i 1958 og i 1986 overtogs selskabet af Findus, som i dag ejes af Nestlé.

Zoégas havde i 2009 en markedsandel på 20 procent af Sveriges kaffesalg og mere end 60 procent af den mørkristede kaffe.

Butikken 
Zoégas gamle butik fra det forrige århundredeskifte ligger stadig Drottninggatan 30-36 i Helsingborg. Interiøret er fra 1931, og man kan købe alle kaffesorter fra virksomhedens sortiment samt en del smagsatte kaffesorter, teblandinger og chokolade.

Butikken drives lokalt fra 2022, men alle de gamle kaffekværne og inventar vil fortsat blive brugt.

Kildehenvisninger 

Fødevarevirksomheder fra Sverige
Helsingborg
Fødevaremærker
Nestlé
Kaffevirksomheder
Etableret i 1886
Namur (provins)

Namur eller Namen er en provins i Vallonien og Belgien. Den grænser op til de belgiske provinser Hainaut, Vallonsk Brabant, Liège og Luxembourg. Desuden grænser provinsen op til Departement Nord i Frankrig.
Arealet er på 3664 km², og provinsen er delt ind i tre administrative distrikter (arrondissementer) med 38 kommuner.
 
Provinshovedstaden Namur er også hovedstad for regionen Vallonien.

Provinser i Belgien
C.D. Guadalajara

Ikke at forveksle med den spanske fodboldklub Club Deportivo Guadalajara, S.A.D.

Club Deportivo Guadalajara (også kendt som Chivas Guadalajara, Guadalajara eller bare Chivas) er en mexicansk fodboldklub fra landets næststørste by Guadalajara. Klubben spiller i landets bedste liga, Liga MX, og har hjemmebane på stadionet Estadio Omnilife, der ligger i forstaden Zapopan. Klubben blev grundlagt den 8. maj 1906, og har siden da vundet 11 mesterskaber 

Chivas' største rivaler er Mexico City-klubben, América.

Titler 
 Liga Occidental (Amatør-æraen)(13): 1909, 1910, 1912, 1922, 1923, 1924, 1925, 1928, 1929, 1930, 1933, 1935, 1938

 Liga MX (11): 1957, 1959, 1960, 1961, 1962, 1964, 1965, 1970, 1987, Verano 1997, Apertura 2006

 Copa México (2): 1963, 1970

Kendte spillere

Eksterne henvisninger 
Officiel hjemmeside

Fodboldklubber i Mexico
Etableret i 1906
Guadalajara
Genopdragelse

Genopdragelse er hvor en myndighed sender en person gennem en proces der skal ændrer personens adfærd fra hvad myndigheden anser for en dårlig adfærd til en bedre adfærd.
Begrebet har ofte negative konnotationer hvor myndighedens adfærd anses for unyttig tvang og forkert, en indoktrinering.

Begrebet er for eksempel brugt om de kinesiske myndigheders adfærd i forbindelse med medlemmer af Falun Gong og tibetanere, 
samt om det der blandt andet foregik i Pol Pots lejre.
Det har også været brugt i forbindelse med afnazificeringen og genindførslen af demokrati hos den tyske befolkning efter Anden Verdenskrig.

I nyere danske sammenhænge dækker begrebet også over situationen hvor indvandrerforældre sender deres børn tilbage til deres hjemland for at ændre barnets adfærd. 
Der kan skelnes to typer genopdragelser:
 Social genopdragelse som følge af barnet kriminalitet, stofmisbrug eller an
 Kulturel eller religiøs genopdragelse som følge af barnets for "danske" adfærd, normer og værdier.
Det er primært drenge der sendes på social genopdragelse og primært til Libanon, Palæstina og Somalia, mens kulturel eller religiøs genopdragelse primært sker for piger og primært til Tyrkiet, Pakistan og Somalia.
Udenrigsministeriet har specielle råd til børn der frygter at blive sendt på genopdragelse imod deres vilje.

Henvisninger 

Samfund
Psykologisk manipulation
Hainaut

Hainaut (nederlandsk: Henegouwen, tysk: Hennegau) er en provins i Vallonien og Belgien. Den grænser op til de belgiske provinser Vestflandern, Østflandern, Vlaams-Brabant, Namur og til Departement Nord i Frankrig.
Arealet er på 3800 km², og provinsen er delt ind i syv administrative distrikter (arrondissementer) med 69 kommuner.

Mons er provinsens hovedstad.

Historisk gau 
Områdets tyske navn Provinz Hennegau henviser til at egnen var et administrativt gau (provins eller landskab) i Frankerriget.

Referencer 

Provinser i Belgien
Historiske gau i Belgien
Heckscher-Ohlin-teoremet

Heckscher-Ohlin-teoremet er et resultat inden for handelsteori, som er en underdisciplin under international økonomi. 

To svenske nationaløkonomer, Eli F. Heckscher og Bertil Ohlin, videreudviklede Ricardomodellen (opkaldt efter David Ricardo i 1900-tallet. Deres teori blev kaldt Heckscher-Ohlin-teorien. I denne teori er det ikke kun uligheder i landenes arbejdsproduktivitet, men også uligheder i landenes beholdninger af produktionsfaktorer, som giver komparative fordele. 

Teorien går i sin enkleste form ud på en situation, hvor to lande producerer to varer og har to produktionsfaktorer (2*2*2). Dette er en forskel i forhold til den ricardianske model. Her er det ene land relativt rigt på arbejdskraft, og det andet er relativt kapitalrigt. Fraset disse forskelle er landene ret ens, de har homogene varer, samme priser på de to varer ved handel og endda samme teknologi. Sammenligningen mellem disse landes ”rigdomme” sker i relative termer, det vil sige det ene land er rigt på arbejdskraft (relativt til kapital) og det andet land er rigt på kapital (relativt til arbejdskraft), så intet af de to lande kan være både arbejds- og kapitalrigt. Da et land producerer og eksporterer de varer, som kræver en stor andel af den produktionsfaktor, kapital eller arbejde, som landet er rigt på, har det en komparativ fordel. Dette indebærer, at eksport af arbejdsintensive varer vil ske fra lande med relativt stor arbejdskraft, mens lande med relativt stor kapital vil eksportere kapitalintensive varer ifølge Heckscher-Ohlin-teorien.

Modellen tager tillige udgangspunkt i antagelsen om, at landene har universel produktionsteknologi, og at der ikke findes nogen handelsrestriktioner. Man forudsætter også, at der råder fuldkommen konkurrence på alle markeder, og at efterspørgslen er den samme.

Eksterne henvisninger 

 Søren Bo Nielsen: "Et slag for den nye udenrigshandelsteori" (Nationaløkonomisk Tidsskrift, Bind 128; 1990)
 Erling Olsen (anmeldelse af): "Subimal Mookerjee: »Factor Endowments and International Trade. A Statement and Appraisal of the Heckscher-Ohlin Theory«, Asia Publishing House for the Indian School of International Studies, Bombay 1958, VIII – 99 s. Pris 22 sh." (Nationaløkonomisk Tidsskrift, Bind 98; 1960)
 Erling Olsen: "Nye redskaber i analysen af udenrigshandel og indkomstfordeling" (Nationaløkonomisk Tidsskrift, Bind 99; 1961)

International økonomi
Sønderhøft

Sønderhøft (dansk) eller Süderhöft (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende ni kilometer øst for Frederiksstad på grænsen mellem marsk og gest. Kommunen grænser mod syd til landskabet Stabelholm.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

I den danske tid hørte landsbyen under Svavsted Sogn (Sønder Gøs Herred).

Byer i Kreis Nordfriesland
Byer i Slesvig-Holsten
Telstar Sound Drone

Telstar Sound Drone er et dansk psykedelisk rockband med besætningen:

Hans Beck (Trommer) 
Mads Saaby (Guitar)
Sean Jardenbæk (Guitar, Sang)
I live setup indgår Hobitten (Spids Nøgenhat) og Christian Norup (Bite the Bullet). De er begge gæstemusikere på "Comedown", hvor også har Kåre Joensen (Baby Woodrose) bidrager.

Telstar Sound Drone er dannet af Hans Beck og Mads Saaby, da Beck fik overtalt Saaby til at blive en del af kunstnerkollektivet Les Aprés L’amour Sonnes. Med tilgang af Mads Løwe og Sean Jardenbæk var bandet dannet. Mads Løwe er senere udtrådt af bandet.

I 2016 har Mads Løwe igen optrådt live med TSD, ligesom Martin Funder (Deadpan Interference) har medvirket live.

Bandet har bl.a. optrådt på Roskilde Festival i 2009, på DunaJam i 2013 og på CPH PSYCHFEST.

Diskografi
The Telstar Sound Drone (White) EP, 2009. Eget tryk
Mirror Pieces/Golden Needles 7´, 2011. Bad Afro Records
 Comedown LP, 2013. Bad Afro Records.
 Feel It/Someone - 10" Picture Disc, LP 2014 - Subsuburban Recording Company
 Magical Solutions to Everyday Struggles. LP 2016 - Bad Afro Records

Kilder
http://www.telstarsounddrone.com
http://badafro.dk 
http://www.roskilde-festival.dk/band/singleband/the-telstar-sound-drone

Musikgrupper fra Danmark
Musikgrupper fra 2009
Grothusen Kog

Grothusen Kog (dansk) eller Grothusenkoog (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende 13 kilometer vest for Tønning på halvøen Ejdersted. Kogen blev inddiget i 1693 og er opkaldt efter general Grothusen.

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt).

Ejdersted
Byer i Kreis Nordfriesland
Koge
Byer i Slesvig-Holsten
Katrineherd

Katrineherd (dansk) eller Katharinenheerd (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende ti kilometer vest for Tønning på halvøen Ejdersted i Sydslesvig. Skt. Katrine Kirke blev første gang nævnt i 1113.

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt).

Eksterne henvisninger 

Ejdersted
Byer i Kreis Nordfriesland
Byer i Slesvig-Holsten
Bornholm (skib fra 1726)

Galejen Bornholm blev bygget i 1726 i Gammelholm.

Skibet blev aldrig brugt, og stod 10 år i et skur, til det blev kasseret i 1736.

Længde: 98', bredde: 17', dybde agt: 7' og dybde for: 7'

Skibet sejlede med 203 mand i besætningen.

Skibe fra Danmark
1726
Buchholz in der Nordheide

Buchholz in der Nordheide er den største by i i Landkreis Harburg i den tyske delstat Niedersachsen. Den ligger ca. 25 km sydvest for Hamburg, omkring 120 km nord for Hannover og omkring 80 km nordøst for Bremen.

Geografi 
Buchholz ligger ligger i den nordlige ende af Lüneburger Heide. Landkreisens højeste punkt Brunsberg der er 129 moh. ligger i kommunen.

Befolkningsudvikling 
 1821 – 178
 1871 – 350
 1905 – 1.220
 1925 – 2.138
 1939 – 3.110
 1945 – ca. 5.000
 1946 – 6.003
 1958 – 7.523
 1963 – 10.364
 1968 – 13.590
 1972 – 15.273
 1972 – 22.620
 1975 – 26.393
 1998 – 35.264
 1999 – 35.603
 2000 – 35.916
 2001 – 36.109
 2002 – 36.483
 2003 – 37.943
 2004 – 38.556
 2005 – 40.500

Eksterne kilder og henvisninger 

Byer i Niedersachsen
Bornholm (flertydig)

Bornholm har flere betydninger:

 Bornholm – en dansk ø i Østersøen

Søfart
 Bornholm (skib fra 1726), en galej
 Bornholm (skib fra 1748), en fregat
 Bornholm (skib fra 1774), en fregat
 Bornholm (skib fra 1811), en brig
 Bornholm (skib fra 1845), en jagt
 Bornholm (skib fra 1871), en brig
 Bornholm (skib fra 1872), en dampskib
 Bornholm (skib fra 1878), en skonnert
 Bornholm (skib fra 1883), en dampskib
 Bornholm (skib fra 1899), en dampskib (se BornholmerFærgen)
 Bornholm (skib fra 1930), en motorskib (se BornholmerFærgen)
 Bornholm (skib fra 1942), en m/galaese
 Bornholm (skib fra 1961), en motorskib (se BornholmerFærgen)
 Bornholm (skib fra 1988), en motorskib

Politik
 Bornholms Amt
 Bornholms Amtskreds
 Bornholms Regionskommune
 Bornholms Storkreds

Skoler
 Bornholms Frie Idrætsskole
 Bornholms Gymnasium
 Bornholms Højskole

Geografi
 Bydel i den nederlandske by Delfzijl
 Bydel i den nederlandske by Hoofddorp
 Bornholm (Canada), en by i Canada

Øvrige
 Bornholms Lufthavn
 Bornholms Provsti
 FC Bornholm
 4453 Bornholm, en asteroide
 Bornholms syge, en sygdom kald efter øen hvor den blev fundet.
 Bornholm (dokumentarfilm fra 1914) – en dansk dokumentarisk optagelse fra 1914.
 Bornholm (dokumentarfilm fra 1933) – dansk dokumentarfilm fra 1933
 Bornholm (dokumentarfilm fra 1964) – dansk dokumentarfilm fra 1964
Allan Hansen

Allan Hansen kan være flere personer:

 Allan Hansen (DBU) – Formand for Dansk Boldspil-Union (DBU).
 Allan Hansen (fodboldspiller) – tidligere dansk landsholdsspiller.
Tømlaus Kog

Tømlaus Kog (dansk) eller Tümlauer-Koog (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende seks kilometer nord for Sankt Peter-Ording ved Ordingbugten (Tømlaus Bugt) på halvøen Ejdersted. Byens nordfrisiske navn er Tümlauer Kuuch.

På samme sted lå i årene 1699-1717 den såkaldte Graffenkog, som var opkaldt efter stalleren Nicolaus von Graffen. Graffenkogen kom senere i hænderne på den hamborgske købmand Thomblow. Efter at kogen blev oversvømmet julen 1717, startede den danske regering i 1861 et nyt forsøg på at inddige landet ved Ording Bugt. Inddigningen lykkdes og den nye kog kom til at hede Syderhever Kog. Kogens nye navn henviste til Heverstrømmen og de nærliggende landsbyer Vester- og Østerhever. I 1934 blev yderligere dele af bugten inddiget, som nu blev opkaldt efter Adolf Hitlers stedfortræder Herrmann Göring. Efter krigen skiftedes navn og kogen blev navngivet efter købmanden Thomblow.

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt).

Byer i Kreis Nordfriesland
Ejdersted
Koge
Byer i Slesvig-Holsten
Wimbledon-mesterskaberne 2011

Wimbledon-mesterskaberne 2011 var en tennisturnering, der blev spillet udendørs på græsbaner. Det var den 125. udgave af Wimbledon-mesterskaberne og den tredje Grand Slam-turnering i 2011. Den blev spillet på The All England Lawn Tennis & Croquet Club i London, England i perioden 20. juni – 3. juli 2011. Serena Williams var forsvarende mester i damesingle, mens Rafael Nadal var det i herresingle.

Årets vindere i singlerækkerne blev hos herrerne Novak Djokovic, der finalebesejrede den forsvarende mester, Rafael Nadal, med 6-4, 6-1, 1-6, 6-3, mens Petra Kvitová vandt i damesingle med finalesejr på 6-4, 6-3 over Marija Sjarapova.

Caroline Wozniacki repræsenterede de danske farver i seniorturneringerne, og hun var topseedet i damesingle. Hun blev slået ud i ottendedelsfinalen af Dominika Cibulková.

Resultater

Herresingle 

Hovedturneringen i herresingle havde deltagelse af 128 spillere. Resultaterne fra ottendedelsfinalerne og frem er vist nedenfor.

Damesingle 

Hovedturneringen i damesingle havde deltagelse af 128 spillere. Resultaterne fra ottendedelsfinalerne og frem er vist nedenfor.

Herredouble 

Hovedturneringen i herredouble havde deltagelse af 64 par. Resultaterne fra kvartfinalerne og frem er vist nedenfor.

Damedouble 

Hovedturneringen i damedouble havde deltagelse af 64 par. Resultaterne fra kvartfinalerne og frem er vist nedenfor.

Mixed double 

Turneringen i mixed double havde deltagelse af 48 par. Resultaterne fra kvartfinalerne og frem er vist nedenfor.

Seedninger 

Følgende kvindelige spillere var oprindeligt seedet, men meldte afbud inden turneringens start:
  Kim Clijsters (oprindeligt 2. seedet, årsag: fodskade)
  Alisa Klejbanova (oprindeligt 24. seedet, årsag: sygdom)

Kilder / eksterne henvisninger 

 Officiel hjemmeside for turneringen

 
WTA Tour 2011
ATP Tour 2011
Bornholm (skib fra 1811)

Brigen Bornholm blev bygget i 1811 i Svendborg.

Skibet blev søsat på 28. november 1811 men udgik allerede på 7. juli 1822.

Længde: 99'8", bredde: 28'6", dybde agt: 12'4" og dybde for: 11'6"

Skibet sejlede med 99 mand i besætningen.

Skibet havde 16 stuks 18 pund kanoner, hvoraf 8 lange og 8 korte.

Bornholm blev i 1814 brugt til at sejle Christian 7. fra Kiel til København.

Skibe fra Danmark
1811
Hide (areal)

En hide er en arealenhed brugt i England. Oprindeligt betegnede det et areal, der var nok til at understøtte en husholdning, men senere i det Angelsaksisk England blev det en enhed brugt til at beskrive det stykke jord, der skulle betales danegæld af.

Danegælden blev beregnet ud fra et fastsat beløb per hide. Efter den normanniske erobring af England blev enheden brugt i Domesday Book fra 1086. Normanniske konger brugt fortsat enheden (med ændringer) frem til slutningen af 12. århundrede.

En hide var ikke noget fastsat landareal.

Arealenheder
All I See

"All I See" er en pop og R&B-sang af australske sangerinde Kylie Minogue til hendes tiende studiealbum X (2007). Sangen er skrevet af Jonas Jeberg, Mich Hedin Hansen, Edwin Serrano. Den blev udgivet som en digital single i Nordamerika den 11. marts 2008.

Formater og sporliste 
Amerikansk CD promo 1
"All I See" – 3:04
"All I See" (Instrumental) – 3:04

Amerikansk CD promo 2
"All I See" (feat. Mims) – 3:51
"All I See" (Instrumental) – 3:04

Australsk iTunes
"All I See" (feat. Mims) – 3:51
"All I See" (Instrumental) – 3:04
"In My Arms" (Spitzer Dub) – 5:05

Hitlister

Udgivelse historie

Referencer

Eksterne henvisninger 
All I See på Allmusic
Officiel tekst 

Kylie Minogue-sange
Singler fra 2008
Scharhörn

Scharhörn er en 20 hektar stor ø i den sydøstlige del af Nordsøen og i den sydvestlige del af Elbenmundingen i det nordvestlige Tyskland. Øen ligger cirka 17 km nordvest for Cuxhaven. Politisk hører øen sammen med naboøerne Neuwerk og Nigehörn til Kreis Hamburger Mitte Hamborg, som ligger ca. 100 kilometer længere mod sydøst. Øen er en del af den 11.700 hektar store nationalpark Hamburgisches Wattenmeer. Scharhörns eneste indbygger bor på fuglestationen og vogter områdets fugleliv. Scharhörn ligger på samme sandbanke som den lidt større ø Nigehörn. Hele sandbanken er 2,75 km lang og 1,5 km bred. Scharhörns højete punkt ligger cirka 6 meter over havet. Ved stormflod mistede øen indtil 1989 ofte land på den vestlige side medens den øgedes på den østlige side.

Ifølge lovene "Groß-Hamburg-Gesetzes" kom Scharhörn, Cuxhaven og Neuwerk 1937 under Preussen og dermed i 1947 en del af den nye delstat Niedersachsen. Igennem en statskontrakt mellem Niedersachsen og Hamborg blev øerne Scharhörn og Neuwerk 1969 igen indlemmet i delstaten Hamborg. Baggrunden for denne kontrakt var sikringen af et sted til bygningen af Hamborgs dybvandshavn, der dog aldrig blev realiseret.

Det beskyttede fugleområde med øerne Scharhörn og Nigehörn er under tilsyn af "Verein Jordsand". De har med en længde på 2,75 km og en bredde på 1,5 km en størrelse på ca. 500 ha. Fra Neuwerk er der ved ebbe ca. en 8 km lang vandretur gennem vadehavet til øen. Scharhörn kan kun besøges ved officielle føringer eller ved at kontakte fuglevogteren.

Siden øen 1939 blev et naturbeskyttet område, står der en fuglebeskyttelsehytte med bygget på et fundament af pæle. Indtil 1997 blev hytten flyttet flere gange, da vandreklitten Scharhörn hvert år vandrede fire meter mod sydøst. For at sikre øens fugleliv, blev der 1989 sydvest for Scharhörn oppumpet 1,2 millioner kubikmeter sand til den nye kunstige ø Nigehörn "Neuer Winkel". Gennem udplantning af klitgræs og buske stabiliseres den nye ødannelse. Klitvandringen er nu ophørt og mellem de to øer befinder der sig nu saltenge bevokset med salturt.

Eksterne henvisninger 

 nationalpark-hamburgisches-wattenmeer.de
 jordsand.de
 insel-neuwerk. Scharhörn

Øer i Tyskland
Please Stay

"Please Stay" er en dance pop-sang af den australske sangeren Kylie Minogue fra hendes syvende studiealbum Light Years (2000). Sangen blev udgivet som albummets fjerde single på vinteren 2000.

Udgivelse og indspilning 
"Please Stay" blev skrevet av Minogue, Richard Stannard, Julian Gallagher og John Themis, og blev produceret af Richard Stannard og Julian Gallagher. Sangen blev udgivet den 11. december 2000 som albummets fjerde single. Succesen med "Please Stay" stadig var begrænset på grund af udgivelsen af "Your Disco Needs You". Sangen solgte mere end 35.000 eksemplarer i Australien, og modtog generelt positive anmeldelser fra kritikere. "Please Stay" er en dance-pop sang som indeholder en stærk latin pop-stil.

Hitlisteplaceringer 
"Please Stay" havde moderat succes på verdensplan. Sangen nåede nummer ti i Storbritannien på UK Singles Chart, nummer femten i Australien på ARIA Charts og blev certificeret guld af Australian Recording Industry Association (ARIA). Sangen nåede nummer 69 i Nederlandene på Dutch Top 40, men faldt til nummer 77 i næste uge. I Sverige nåede sangen nummer 47 på Sverigetopplistan og opholdt sig der i tre uger. Som et resultat heraf, havde sangen ikke har så meget succes som de to foregående singler.

Formater og sporliste 
CD single 1
"Please Stay" – 4:08
"Santa Baby" – 3:25
"Good Life" – 4:07

CD single 2
"Please Stay" – 4:08
"Please Stay" (7th District Club Flava Mix) – 6:33
"Please Stay" (Hatiras Dreamy Dub) – 7:02
"Please Stay" (Video)

Europæiske CD 1
"Please Stay" – 4:08
"Santa Baby" – 3:25
"Good Life" – 4:07
"Please Stay" (Video)

Europæiske CD 2
"Please Stay" – 4:08
"Santa Baby" – 3:25
"Please Stay" (Video)

Hitlister

Certificering

Referencer

Eksterne henvisninger 
Officielle tekst på MetroLyrics 

Kylie Minogue-sange
Singler fra 2000
Fregatter i Oliver Hazard Perry-klassen

Dette er en oversigt over alle fregatterne i fregatterne i Oliver Hazard Perry-klassen. I alt blev der bygget 71 enheder. Den første bruger var United States Navy, der også udviklede designet. Royal Australian Navy, købte under betegnelse Adelaide-klassen fire enheder i USA samt byggede yderligere to i Australien. Armada Española byggede seks enheder (Santa Maria-klassen) og Taiwan har bygget otte enheder på licens. Flere andre flåder har sidenhen erhvervet sig enheder som US Navy har sat til salg.

Overblik

Skibsliste 

Fregatter
Krigsskibe fra USA
Krigsskibe fra Polen
Krigsskibe fra Australien
Krigsskibe fra Spanien
Tim Forsyth

Tim Forsyth (født 17. august 1973 i Mirboo North, Victoria) er en australsk tidligere atlet, som konkurrerede i højdespring. 

Forsyth var blot atten år, da han deltog i OL 1992 i Barcelona. I kvalifikationsrunden klarede han 2,26 m i tredje og sidste forsøg, hvilket var nok til at gå i finalen. Her sprang han 2,34 m, hvilket i alt fire deltagere gjorde, og ingen sprang højere. Cubanske Javier Sotomayor kom over de 2,34 m i første forsøg, hvilket sikrede ham guldmedaljen, mens de øvrige fire kom over i andet forsøg. Svenske Patrik Sjöberg fik sølv, fordi han havde samlet set færrest nedrivninger, mens de øvrige, foruden Forsyth var det polske Artur Partyka og amerikanske Hollis Conway havde lige mange nedrivninger og derfor alle fik bronze. Senere samme år vandt han en sølvmedalje i VM for juniorer med et hop på 2,31 m.

Ved VM 1993 i Stuttgart blev han nummer ni med 2,28 m. Han blev nummer to ved Commonwealth Games i 1994 med 2,31 m, og i VM 1995 blev han nummer otte med et hop på 2,25 m.

Han deltog også i OL 1996 i Atlanta, hvor det blev til syvendeplads med et hop på 2,32 m. Ved VM 1997 vandt han igen en bronzemedalje med et hop på 2,35 m. 

I VM 1999 og OL 2000 i Sydney blev han slået ud i kvalificeringen.

Personlig rekorder 
 Højdespring – 2,36 m

Referencer

Eksterne henvisninger 
 Profil på iaaf.org 

Højdespringere fra Australien
Personer fra Victoria
Deltagere for Australien ved sommer-OL 1992
Deltagere for Australien ved sommer-OL 1996
Deltagere for Australien ved sommer-OL 2000
Olympiske bronzemedaljevindere fra Australien